ວັນທີ່ 7 ຕຸລາ 2022 ນີ້ ທີ່ເຮືອນຈັນ ບ້ານຊຽງມ່ວນນະຄອນ ຫລວງພະບາງ ໄດ້ຈັດພິທີເປີດງານ “ສະບາຍດີຫຼວງພະບາງ ເຟດສ“ ຂຶ້ນໂດຍມີ ທ່ານ ນາງ ສີລິພອນ ສຸພັນທອງ ຮອງເຈົ້າແຂວງຫລວງພະບາງ ພ້ອມດ້ວຍຄະນະຮັບຜິຊອບຈັດງານ, ບັນດາຂະແໜງການທ່ອງທ່ຽວ, ຂະແໜງການປິ່ນອ້ອມ ແລະ ພໍ່ຄ້າຊາວຂາຍ, ຜູ້ຜະລິດສິນຄ້າ, ຊາວຊ່າງຫັດ ຖະກຳ ແຂວງຫລວງພະບາງ ແລະຕ່າງແຂວງ ເຂົ້າຮ່ວມ.
ພິທີ ທ່ານ ບຸນທ່ຽງ ສຸລິວັນ ປະທານສະ ພາການຄ້າ ແລະ ອຸດສາຫະກຳ ແຂວງຫລວງພະບາງ ໄດ້ກ່າວລາຍງານກ່ຽວກັບການກະກຽມຈັດງານວ່າ: ການຈັດງານບຸນ “ສະບາຍດີຫຼວງພະບາງ ເຟດສ ເພື່ອການຊຸກຍູ້ ສົ່ງເສີມການຜະລິດພາຍໃນໃຫ້ມີຄວາມຫຼາກຫຼາຍ, ຮັບປະກັນດ້ານສິນຄ້າ ເພື່ອຮັບປະກັນສະໜອງໃຫ້ແກ່ຕະຫຼາດ ແລະການຊົມໃຊ້ພາຍໃນໃຫ້ໄດ້ດີຂຶ້ນກວ່າເກົ່າ ເທື່ອລະກ້າວ ແລະກ້າວໄປເຖິງການສົ່ງອອກສິນຄ້າ ທີ່ມີຄຸນນະພາບໄປສູ່ຕະຫຼາດສາກົນ, ການຟື້ນຟູ, ຮັກສາ, ສົ່ງເສີມ ສິນລະປະວັດທະນະທຳ, ຮີດຄອງປະເພນີ ອັນເປັນດັ້ງເດີມຂອງຊາວຫຼວງພະບາງທີ່ມີມາແຕ່ຊ້ານານໃຫ້ຄົງຄຸນຄ່າ ແລະ ໄດ້ຮັບການປົກປັກຮັກສາສືບທອດໄປພາຍພາກໜ້າຈາກຫຼຸ້ນສູ່ຫຼຸ້ນ ແລະກາຍເປັນສິ່ງພົ້ນເດັ່ນ. ໂອກາດນີ້ ທ່ານ ນາງ ສີລິພອນ ສຸພັນທອງ ໄດ້ກ່າວເປີດງານຢ່າງເປັນທາງການ ໂດຍສະແດງຄວາມຂອບໃຈຕໍ່ທຸກພາກສ່ວນ ທີ່ໄດປະກອບສ່ວນ-ໃຫ້ການສະໜັບສະໜູນ ແລະນໍາເອົາຜະລິດຕະພັນ ທີ່ເປັນເອກະລັກ ແລະມີຊື່ສຽງຂອງແຂວງ ມາວາງສະແດງ ແລະຂາຍໃນງານ ຫລວງພະບາງ ເຟັສ ເຮັດໃຫ້ພາຍໃນງານມີຄວາມຄຶກຄື້ນຫຼາຍຂື້ນ.
ສຳລັບກິດຈະກຳປີ່ນອ້ອມ ງານສະບາຍດີຫລວງພະບາງ ເຟັສ ປະກອບມີໄຕ້ທຽນມວນຊົນ ສິບສອງວັດ, ປະກວດໂຄມໄຟ, ງານວາງສະແດງຜະລິດຕະພັນຫລວງພະບາງ, ຂະບວນການຖີບລົດ ສະເຫລີມ ສະຫລອງປີສາມັກຄີມິດຕະພາບ ລາວ- ຫວຽດນາມ ປີ 2022, ການໃສ່ຊຸດບູຮານຍ່າງຊົມເມືອງເກົ່າ, ເວທີສົນທະນານຳພາລາວ ກ້າວເຂົ້າສູ່ການທ່ອງທ່ຽວແບບຍືນຍົງ, ການແລ່ນມ່ວນຊື່ນຊົມເມືອງ ເພື່ອໂຮງຫມໍເພື່ອນລາວສຳລັບເດັກ, ການປະກວດເຂົ້າຫນົມພື້ນເມືອງຂອງຊາວ ຫລວງພະບາງ, ງານປະກວດຊຸດລາວຍ້ອນຍຸກ ທີ່ສູນຫັດຖະກຳ ອອກພົບຕົກ ບ້ານສາຍລົມ, ບຸນກາເຟບ້ານເຮົາ ທີ່ ສູນພາສາຝຣັ່ງ ບ້ານວັດໜອງ, ການໃສ່ບາດມວນຊົນຕໍ່ຫນ້າຫໍພິພິທະພພັນແຫ່ງຊາດຫຼວງພະບາງ ຫຼື ພະລາຊະວັງເກົ່າ ເຊິ່ງເປັນຄັ້ງທຳອິດໃນຮອບຫຼາຍສິບປີ ແລະທີ່ສຳຄັນທີ່ສຸດ ຄື ບຸນປະເພນີໄຫລເຮືອໄຟ ໃນຄໍ່ຄືນຂອງວັນທີ່ 11 ຕຸລາ ເຊີ່ງບັນດາກິດຈະກຳແມ່ນໄດ້ເລີ້ມແຕ່ວັນທີ່ 6 ຕຸລາ ແລະຈະສຳເລັດໃນວັນທີ່ 12 ຕຸລາ 2022.
ຂ່າວ: ຫລານອ້າຍຄຳຫລ້າ